Source: http://jarvenpaa.cloudnc.fi/fi-FI/Toimielimet/Hyvinvointilautakunta/Kokous_1362019/Lausunto_Tervanokan_tilapaisen_sauna_ja_(9254)
Timestamp: 2019-12-11 09:39:40+00:00

Document:
Lausunto Tervanokan tilapäisen sauna- ja pukuhuonerakennuksen poikkeamispäätöskäsittelyyn | Järvenpää
Lausunto Tervanokan tilapäisen sauna- ja pukuhuonerakennuksen poikkeamispäätöskäsittelyyn
Hyvinvointilautakunta, kokous 13.6.2019
§ 44 Lausunto Tervanokan tilapäisen sauna- ja pukuhuonerakennuksen poikkeamispäätöskäsittelyyn
JARDno-2019-1874
Hyvoinvointilautakunnalta pyydetään lausuntoa Tervanokan alueelle suunnitellun tilapäisen sauna- ja pukuhuonerakennuksen sijainnista mahdollista vuokrauspäätöstä ja poikkeamispäätöskäsittelyä varten. Sauna- ja pukuhuonerakennukset on suunniteltu sijoitettavaksi alueella toimivan Tervanokan Satama –kioski-kahvilan yhteyteen. Alkuperäisessä suunnitelmassa (Liite, vaihtoehto 1) rakennukset oli sijoitettu kahvilan pohjoispuolelle ja ne kytkeytyivät kahvilaan laajan terassialueen kautta. Ratkaisuun liittyi avantouintipaikka venesataman puolella. Ratkaisua käsiteltiin kaupungin johtoryhmässä, jossa todettiin, että kahvilan pohjoispuolinen sijainti ei ole hyvä ja tulee vaihtoehtoisesti selvittää saunarakennuksen sijoittamista kahvilan eteläpuolelle uimarannan puolelle.
Maankäyttöinsinööri Tarja Kariniemi, yrittäjä Jari Siren sekä vapaa-aika- ja osaamispalvelujen johtaja Jari Lausvaara suorittivat katselmuksen paikan päällä 22.5.2019. Katselmuksen perusteella esitetään uudeksi sauna- ja pukuhuonerakennusten vaihtoehtoiseksi uudeksi sijaintipaikaksi kahvilan kaakkoispuolelle, nykyisen uimarannan aidan itäpuoliselle puistoalueelle (Liite, vaihtoehto 2). Tilapäisen sauna- ja pukuhuonerakennuksen toteuttaminen edellyttää poikkeamislupaa asemakaavasta. Rakennukset sijoittuisivat voimassa olevan asemakaavan mukaisesti puistoalueelle (VP-5), jolla ei ole osoitettu toiminnalle rakennusalaa eikä rakennusoikeutta. Lisäksi sijoittaminen edellyttää kaupungilta päätöstä yrittäjälle vuokrattavasta lisäalueesta.
Yrittäjä Siren kuvaa hanketta seuraavasti:
"Saunahanketta päätettiin lähteä viemään eteenpäin, kun useampi henkilö oli lähestynyt meitä ja esittänyt toiveen, että toteuttaisimme avantosaunan Tervanokan uimarannan yhteyteen. Kaupunkilaiset ovat sanoneet paikan mielekkääksi helpon saavutettavuuden vuoksi. Näiden keskustelujen pohjalta päätimme esittää Järvenpään kaupungille, että totuttaisimme saunan yksityisin varoin.
Saunahanketta lähestyttiin ajatuksella, että sauna tehdään kevytrakenteisesti ja esimerkiksi viisivuotisella poikkeusluvalla. Sauna perustetaan kevytperustuksilla ja sauna- rakennukset on helppo siirtää pois, kun tämä hanke katsotaa päättyneeksi. Tämän hankkeen tarkoituksena on hankkia käyttökokemuksia saunan osalta. Mikäli saunan sijoittaminen Tervanokkaan koetaan käyttäjien kokemusten kautta hyväksi haemme tontille kaavamuutosta uuden kahvila-ravintola-saunarakennuksen toteuttamiseksi. Toisaalta, jos hanke ei saa kannatusta, niin saunarakennukset on luvan päättyessä helppo siirtää pois ilman merkittäviä kustannuksia.
Sauna on ympärivuotisessa käytössä. Talvella järjestetään sauna ja avantouinti. Kesäisin sauna on uimarannan käyttäjien ja varausasaikkaiden käytössä. Kesällä järjestetään parina-kolmena päivänä viikossa edullinen, tai ilmainen saunavuoro uimarannan käyttäjille. Tämä toteutetaan yhteistyössä liikuntatoimen kanssa. Pyydämme nopeaa käsittelyä asiassa jotta pääsemme toteuttamaan saunan jo tulevaksi syksyksi/ talveksi."
Hyvinvointilautakunta päättää esittää kaupunkikehityslautakunnalle lausuntonaan Tervanokan tilapäisen sauna- ja pukuhuonerakennuksen sijainnin ja käyttötarkoituksen soveltuvan alueen toiminnalliseen kokonaisuuteen ja suosittaa osaltaan määräaikaista poikkeamista asemakaavasta.
Tervanokan Sauna_asemapiirustus_VE1.pdf.pdf (pdf, 1298 kt)
Tervanokan Sauna_asemapiirustus_ luonnos VE2.pdf.pdf (pdf, 949 kt)
Sauna_julkisivu.pdf.pdf (pdf, 35 kt)
§ 37 Kokouksen laillisuus ja päätösvaltaisuus sekä pöytäkirjan tarkastaminen
§ 39 Sähköisen hyvinvointikertomuksen vuosiraportti 2018
§ 40 Hyte avustusten myöntäminen 2019, uudelleen haku
§ 41 Sosiaalisen luototuksen ohjeistus 2019
§ 42 Aloite / Virikekortti kaikille 65 vuotta täyttäneille
§ 43 Kulttuuriavustuksen myöntäminen / Järvenpään Naislaulajat Ainottaret ry
§ 45 Järvenpään kaupunkistrategian strategiset päämäärät/HYVO

References: § 44

§ 37

§ 39

§ 40

§ 41

§ 42

§ 43

§ 45